**Pkp. 4**

**Eelnõu nr. 2**

*lihthäälteenamus*

|  |  |
| --- | --- |
| VIIMSI VALLAVOLIKOGU | |
|  | |
| **MÄÄRUS** | |
|  | |
|  | |
| Viimsi | 10. aprill 2018 nr |
|  | |

Viimsi Vallavolikogu 12. detsembri 2017 määruse nr 19 „Huvihariduse ja huvitegevuse toetuse maksmise kord“ muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel.

§ 1.Viimsi Vallavolikogu 12. detsembri 2017 määruses nr 19 „Huvihariduse ja huvitegevuse toetuse maksmise kord“ tehakse järgmised muudatused:

1) paragrahvi 2 täiendatakse lõigetega 4-6 ja sõnastatakse järgmiselt:

„(4) Taotleja on käesoleva määruse mõistes rahvastikuregistri andmetel Viimsi vallas elav 7-19- aastane laps (7-18- aastane) või noor (käesoleva määruse mõistes kuni 19- aastane), kelle nimel esitab rahvastikuregistri andmetel Viimsi vallas elav lapsevanem või eestkostja (taotleja seaduslik esindaja) Viimsi Vallavalitsuse haridus- ja kultuuriametile taotlusvooru tähtajaks taotluse koos kuludokumentide koopiatega.

(5) Perekond ehk pere on abielus või abielulistes suhetes olevad samas eluruumis elavad isikud ja nende ülalpeetavad kuni 19- aastased lapsed ja noored.

(6) Paljulapseliseks pereks käesoleva määruse tähenduses loetakse perekonda, kus on vähemalt neli kuni 19 a (k. a.) last või noort.“

2) paragrahvi 4 lõige 1 muudetakse ja sõnastatakse järgmiselt:

„(1) Lapse või noore ja tema vähemalt ühe vanema või eestkostja (taotleja seaduslik esindaja) rahvastikuregistri järgne elukoht on Viimsi vallas.“

3)paragrahvi 4 lõike 2 punkt 2 muudetakse ja sõnastatakse järgmiselt:

„2) laps või noor, kes käib huvikoolis või osaleb huvitegevuses ja kasvab paljulapselises peres;“

4) paragrahvi 6 lõige 4 muudetakse ja sõnastatakse järgmiselt:

„(4) Taotlusele lisatakse:

1) taotlusperioodil (3 kuud) huviringi osalustasu maksmist tõendav dokument (maksekorraldus või pangakonto väljavõte);

2) raske või sügava puudeastme tõestamiseks sotsiaalkindlustusameti tõend (juhul kui toetust taotletakse lapse eest, kes on raske või sügava puudega);

3) vähekindlustatud perede puhul perekonna kõigi liikmete toetuseperioodi (3 kuu) netosissetulekut tõendav filtreerimata pangakonto väljavõte.“

4) paragrahvi 6 lõige 6 muudetakse ja sõnastatakse järgmiselt:

„(6) Huvihariduse ja huvitegevuse täiendavat toetust määratakse või keeldutakse selle määramisest Viimsi Vallavalitsuse haridus- ja kultuuriameti juhataja otsusega 15 tööpäeva jooksul arvates taotlusvooru lõppemise tähtajale järgnevast päevast.“

§ 2**.** Määrus jõustub kolmandal päeval pärast Riigi Teatajas avaldamist.

|  |  |
| --- | --- |
|  | |
|  | |
|  | |
|  | |
| Taavi Kotka |  |
| Vallavolikogu esimees |  |

Eelnõu esitaja: Viimsi Vallavalitsus

Eelnõu koostaja: Vallavalitsuse haridus- ja kultuuriamet

Janek Murakas Ermo Mäeots Kristi Tomingas

abivallavanem haridus- ja kultuuriameti vallasekretär

juhataja

|  |  |
| --- | --- |
| **Seletuskiri** | |
|  | |
| Viimsi Vallavolikogu määruse eelnõu „**Viimsi Vallavolikogu 12. detsembri 2017 määruse nr 19 „Huvihariduse ja huvitegevuse toetuse maksmise kord“ muutmine**“ juurde |  |
|  | |
|  | |

**Viimsi Vallavolikogu 12. detsembri 2017 määrust nr 19 „Huvihariduse ja huvitegevuse toetuse maksmise kord“ muudetakse paragrahvide 2, 4 ja 6 osas.**

Viimsi Vallavolikogu kehtestas 12. detsembril 2017 määruse nr 19 „[Huvihariduse ja huvitegevuse toetuse maksmise kord](https://www.riigiteataja.ee/akt/415122017010)“, mille eesmärgiks oli kehtestada ühtsed põhimõtted ja kord Viimsi vallas elavate 7-19 aastaste laste ja noorte huvikoolis õppimise ja huvitegevusega tegelemise toetamiseks valla eelarvest.

Tänaseks on määrusega töötatud 3 kuud ning ilmnenud on määruse tekstis täpsustamist vajavad asjaolud.

Muudatusettepanekud on järgnevad:

**§ 2 täiendatakse lõigetega 4 – 6 alljärgnevas sõnastuses:**

*„(4) Taotleja on käesoleva määruse mõistes rahvastikuregistri andmetel Viimsi vallas elav 7-19- aastane laps (7-18- aastane) või noor (käesoleva määruse mõistes kuni 19- aastane), kelle nimel esitab rahvastikuregistri andmetel Viimsi vallas elav lapsevanem või eestkostja (taotleja seaduslik esindaja) Viimsi Vallavalitsuse haridus- ja kultuuriametile taotlusvooru tähtajaks taotluse koos kuludokumentide koopiatega.*

*(5) Perekond ehk pere on abielus või abielulistes suhetes olevad samas eluruumis elavad isikud ja nende ülalpeetavad kuni 19- aastased lapsed ja noored.*

*(6) Paljulapseliseks pereks käesoleva määruse tähenduses loetakse perekonda, kus on vähemalt neli kuni 19 a (k. a.) last või noort.“*

Kehtiva korra §-is 2 ei olnud mõisteid taotleja, perekond ehk pere ja paljulapseline pere selgitusena välja toodud, mis on andnud võimaluse tõlgendada toetuse taotlemise asjaolusid vastuolus määruse sisu ja eesmärgiga. Lisatud mõisted konkretiseerivad isikute ringi, kellele ja millistel tingimustel on antud toetus suunatud.

**§ 4 lõige 1 muudetakse ja sõnastatakse järgmiselt:**

*„(1) Lapse või noore ja tema vähemalt ühe vanema või eestkostja (taotleja seaduslik esindaja) rahvastikuregistri järgne elukoht on Viimsi vallas.“*

§ 4 lõikes 1 on sisse toodud täpsustus toetuse saaja esindaja mõistena, kuna käesoleva määrusega sätestatud toetuse saaja eest teeb rahalisi tehinguid lapsevanem või eestkostja, kelle arveldusarve kontole eraldatakse ka toetus.

**§ 4 lõige 2 punkt 2 muudetakse ja sõnastatakse järgmiselt:**

*„2) laps või noor, kes käib huvikoolis või osaleb huvitegevuses ja kasvab paljulapselises peres;“*

§ 4 lõike 2 punktis 2 on asendatud tingimuse täpsustus varasema „4 või enamalapselisest perest“ mõistega „paljulapseline pere“. Määruse varasem tekst andis võimaluse tõlgendada pere lasteks ka 20+ vanuses töö- ja oma pereelu elavaid täiskasvanuid. Antud määruse punkti eesmärk oli ja on toetada paljulapselisi peresid, kelle peres elab samal aadressil 7-19-aastased ülalpeetavad üldhariduskooli ealised lapsed ja noored võimaldamaks neil suuremat ligipääsu huviharidusele ja huvitegevusele.

**§ 6 lõige 4 muudetakse ja sõnastatakse järgmiselt:**

*„(4) Taotlusele lisatakse:*

*1) taotlusperioodil (3 kuud) huviringi osalustasu maksmist tõendav dokument (maksekorraldus või pangakonto väljavõte);*

*2) raske või sügava puudeastme tõestamiseks sotsiaalkindlustusameti* tõend (juhul kui toetust taotletakse lapse eest, kes on raske või sügava puudega);

*3) vähekindlustatud perede puhul perekonna kõigi liikmete toetuseperioodi (3 kuu) netosissetulekut tõendav filtreerimata pangakonto väljavõte.“*

§ 6 lõige 4 sõnastust täpsustatakse ning ettepanek on viia sisse täiendavate dokumentide koopiate nõue, mis toob kaasa kiirema menetlemisprotsessi ning esitatavad dokumendid on aluseks kehtiva määruse § 4 punktides etteantud tingimuste tõendamiseks.

**§ 6 lõige 6 muudetakse ja sõnastatakse järgmiselt:**

*„(6) Huvihariduse ja huvitegevuse täiendavat toetust määratakse või keeldutakse selle määramisest Viimsi Vallavalitsuse haridus- ja kultuuriameti juhataja otsusega 15 tööpäeva jooksul arvates taotlusvooru lõppemise tähtajale järgnevast päevast.“*

§ 6 lõige 6 sõnastust täpsustatakse selgitamaks, millal toimub toetuse saamise kohta otsuse vastuvõtmine, mille järel kantakse Viimsi Vallavalitsuse rahandusameti poolt toetuse saajatele toetussumma taotluses etteantud pangakontole.

Määruse muutmise eelnõu on heakskiidetud Viimsi Vallavolikogu noorsoo- ja hariduskomisjoni 14.03.2018 koosolekul ja kooskõlastatud 20.03.2018 toimunud Viimsi Vallavalitsuse istungil.

Määrus jõustub kolmandal päeval pärast avaldamist Riigi Teatajas.

Ermo Mäeots

Haridus- ja kultuuriameti juhataja